•  ■■ 

Nummer  1                1.  JANUAR  1941               90.  Aargang 

1 

„Søger  først  Guds  Rige". 

„Søger  først  Guds  Rige  og  lians  Retfærdighed,  saa 
skulde  alle  disse  Ting  gives  eder  i  Tilgift".  Matt.  6 :  33. 

I — I  VOR  ofte  har  du  ikke  hørt  disse  Ord  klinge  ud  fra 
*  *  Talerstolen;  men  har  du  nogensinde  tænkt  over  hvil- 
ken Betydning,  de  har  for  dig?  Gud  har  givet  dig  Livet. 
Han  har  sagt,  at  han  vil  være  med  dig  alle  Dage  indtil 
Verdens  Ende;  men  mange  Mennesker  har  desværre  glemt 
disse  Ord  først  at  søge  Guds  Rige.  De  er  blevet  verdslige 
Ting  hengivne  og  har  Brug  for  al  den  Tid,  de  kan  faa  til 
at  regne  ud,  hvorledes  de  kan  faa  det  bedste  ud  af  Livet. 
Tiden  gaar,  og  inden  vi  ved  et  Ord  af  det,  staar  vi  paa 
Tærskelen  til  at  forlade  denne  Verden,  da  først  ser  vi  til- 
bage paa  et  forspildt  Liv,  et  Liv,  som  kunde  have  været 
meget  bedre;  men  desværre  for  vor  egen  Skyld,  Tiden  er 
gaaet  og  kan  ikke  gøres  om.  Vi  burde  derfor  ikke  se  paa 
denne  Advarsel  med  Ligegyldighed  og  tænke,  at  vi  nok 
kan  ordne  dette  senere,  for  maaske  kommer  dette  senere 
aldrig. 

Kære  Læser,  om  du  er  slaaet  ud  af  et  eller  andet,  lad 
dette  aldrig  være  Aarsag  til  ikke  at  søge  „Guds  Rige": 
Husk,  at  du  skal  tilgive,  tænk  paa,  hvad  Frelseren  sagde, 


dengang  han  hang  paa  Korset:  „Tilgiv  dem".  Saadan 
burde  vi  ogsaa  gøre.  Jeg  er  sikker  paa,  at  de  smaa  Ting, 
som  vi  har  imod  vor  Næste,  ikke  kan  regnes  for  ret  me- 
get i  Forhold  til  det,  der  blev  gjort  ved  Kristus,  og  dog 
sagde  han:  „Tilgiv  dem".  Der  er  ogsaa  sagt:  „Kommer 
hid  til  mig  alle  I,  som  er  besværede,  og  jeg  vil  give  eder 
Hvile".  Tror  du  disse  Ord  er  sagt  uden  Betydning.  Nej, 
derfor  om  nogen,  som  læser  disse  Ord,  er  besværede  eller 
mener  ikke  at  kunne  gaa  til  Mødehuset,  fordi  den  er  saadan 
eller  denne  gør  dette,  prøv  at  blive  ydmyg.  Bøj  dine  Knæ 
og  bed  Gud  hjælpe  dig,  og  jeg  ved,  han  vil  gøre  det. 
Husk,  at  Evangeliet  er  Sandheden,  der  vil  frigøre  dig  til 
Frelse. 

Verden  har  i  Dag  Brug  for  Mænd  og  Kvinder,  der  vil 
kæmpe  med  Retfærdighedens  Sværd.  Skal  vi  prøve  at 
være  dem,  der  ikke  er  bange  for  at  tage  Kampen  op  men 
frit  prædike  Guds  Ord  i  Tale  saavel  som  i  Gerning.  Skal 
vi  fra  i  Dag  „søge  Guds  Rige"  før  noget  andet,  da  vil 
den  Velsignelse,  at  han  vil  være  med  dig  indtil  Verdens 
Ende,  ogsaa  tilfalde  dig. 

C.  Marius  Løvendahl 
Esbjerg. 


„Jeg  frygter  ikke  alle  Djævlene  i  Helvede  eller  Pøbelen; 
men  hvis  jeg  nærer  nogen  Frygt,  saa  er  det  Frygten  for, 
at  Folket  i  deres  Velsignelser  skulde  glemme  Herren  de- 
res Gud". 

Brigham  Young. 


SVytåarJ 

• 


'Gunge  blygraa  Skyer  trækker 
over  ^Himmelbuen  hen, 
bare  mørke  banker  vækker  — 
Sommer  —  kom  dog  snart  igen. 

9Vu  da  9\aret  snart  er  omme 
og  det  nye  ringes  ind, 
gid  med   (ylæde  det  maa  komme, 
tage  Sorg  fra  mangt  et  Sind. 

ffa,  hvad  vil  det  næste  bringe? 

fattigdom  tilhuse  har, 

nu  lad  al  ^ing  rundt  sig  svinge, 

—  arbejdsløs  er  £Hor  og  £7ar. 

SMan  kan  knapt  sig  £Føden  skaffe, 
mange  nu  maa  lide  SYød, 
mørke  ^Vætter  —  strænge  Straffe 
til  enhver,  som  JCoven  brød. 

fjfa,  lad  SWytaar  bare  komme, 
ej  med  SfCævl  og  dirig  og  Strid, 
bort  med  SfCrigstrompet  og  fromme. 
Velkommen  da  du  nye  ^id. 

SYytaar  kom  med  nye  %ider 

—  alt  det  gamle  væltes  om, 
nu  det  gamle  langsomt  glider. 
SYytaar  kom,  med  £læde  kom. 

<£.  Wagner. 


HVORFOR? 

: — Ældste  Chr.   Rasmussen,   København, 

^^JEDE  i  Schweiz  ved  den  schweizisk-tyske  Grænse  lig- 
*  ^  ger  der  en  lille  By  ved  Navn  Schaufhausen.  Schauf- 
hausen  er  en  af  de  Byer,  som  har  vundet  Ry  langt  ud 
over  Landets  Grænser.  Særlig  bekendt  er  den  for  sit  prægtige 
Vandfald,  Mange  store  Kunstnere  baade  Malere  og  Digtere, 
Digtere  som  Schiller  og  Goethe,  to  af  Tysklands  største 
Digtere  har  hentet  Inspiration  ved  Vandfaldets  sprudlende 
Toner  og  klare  Musik.  Jeg  har  selv  flere  Gange  staaet 
betaget  over  dette  uforglemmelige  Syn.  Men  ligesom  mange 
andre  Byer,  har  Byen  Schaufhausen  ogsaa  en  Kirkegaard. 
Engang  en  af  vore  tyske  Brødre  besøgte  Byen,  var  han 
ogsaa  ude  paa  Kirkegaarden,  og  der  lagde  han  Mærke  til 
en  Gravsten,  hvorpaa  der  stod:  „Warum  eigentlich?"  Hvorfor 
egentlig?  Og  netop  dette  lille  Ord  „Hvorfor"  kunde  jeg 
ønske  at  dvæle  lidt  ved.  Sandsynligvis  er  det  en,  som  ikke 
kendte  Gud,  som  lod  disse  Ord  indhugge  i  Gravstenen. 
Det  samme  Spørgsmaal  er  sikkert  blevet  stillet  af  mange 
andre,  som  har  fulgt  en  kær,  Fader  eller  Moder,  Søster, 
Broder  eller  Ven  paa  den  sidste  jordiske  Rejse.  Og  Spørgs- 
maalet  staar  stadigvæk  som  en  Gaade  for  mange,  „Hvor- 
for?" Men  for  os  som  Medlemmer  af  Jesu  Kristi  Kirke  er 
den  jordiske  Fødsel  og  Døden  en  Nødvendighed  paa  Vej- 
en mod  evig  Ophøjelse;  men  alligevel  har  vi  som  Sidste 
Dages  Hellige  sikkert  ogsaa  mange  Gange  staaet  overfor 
Spørgsmaalet  „Hvorfor",  naar  Skæbnen  uventet  rammer  os, 
eller  naar  vi  bliver  misforstaaet  af  vore  Medmennesker, 
eller  naar  Sygdom,  Nød  og  Elendighed  rammer  os.  Eller 
tænker  vi  paa  Josef,  Jakobs  Søn,  som  af  sine  Brødre  blev 
kastet  i  en  tør  Vandgrav  og  blev  solgt  til  de  omrejsende 
Købmænd,  som  bragte  ham  til  Ægypten,  eller  ogsaa  da 
han  i  Kraft  af  sin  Tro  og  sin  Overbevisning  om  Gud  ikke 
lod  sig  forføre  til  at  synde  imod  Gud,  og  som  saaledes 
paa  Grund  af  sin  Renhed  og  Kyskhed  blev  kastet  i  Fængsel, 
saa  spørger  vi  igen:  „Hvorfor  egentlig?"  Men  senere  ved 
at  se   Begivenhedernes   Gang   ser  vi   Formaalet   og  Guds 


vise  Hensigt,  da  han  fik  Lov  til  at  udtyde  Faraoes  Drøm. 
I  Mos.  41:  39  læser  vi,  hvad  Farao  sagde  til  Josef:  „Saa 
sætter  jeg  dig  nu  over  hele  Ægypten".  Her  er  Svaret  paa 
Sporgsmaalet:  „Hvorfor".  Hans  Stilling  og  Klogskab  blev 
til  en  stor  Velsignelse  for  hele  Folket.  Eller  tænker  vi  paa 
Daniel,  som  blev  kastet  i  Løvekulen,  saa  spørger  vi  igen: 
„Hvorfor?"  Men  Gud  vidste,  at  Daniel  vilde  vinde  Kon- 
gens Gunst,  og  til  hvilken  Velsignelse  dette  blev  for  Israe- 
literne.  Vi  ser  altsaa,  at  menneskelig  Visdom  ikke  altid  er 
i  Stand  til  at  besvare  Spørgsmaalet  „Hvorfor".  Mange 
Gange  er  vi  Mennesker  tilbøjelige  til  at  antage  dette  eller 
hint  som  en  personlig  Straf,  naar  Ulykke  rammer  et  Men- 
neske, „ja",  siger  vi,  „selv  bedende  Mennesker  rammes", 
og  vi  henviser  til  Job.  1:  8,  om  hvem  Herren  siger:  „Der 
findes  ingen  som  han  paa  Jorden,  saa  from  og  retsindig 
en  Mand,  som  frygter  Gud  og  viger  alt  det  onde.  Vi  ved, 
at  Job  var  meget  rig,  og  paa  een  Dag  mistede  han  sin 
Ejendom,  alt  sit  Gods  og  sine  10  Sønner,  ja,  han  blev 
spedalsk,  og  hans  Venner  kom  til  ham  og  spottede  ham, 
ja,  selv  hans  Hustru  haanede  ham  og  sagde:  „Holder  du 
endnu  fast  ved  din  Fromhed?  Forband  Gud  og  dø".  Men  hvad 
svarede  Job:  „Du  Daare,  skulde  vi  tage  imod  det  gode  fra 
Gud  men  ikke  imod  det  onde.  Guds  Navn  være  lovet". 
Her  staar  vi  igen  overfor  det  store  Spørgsmaal  „hvordan" 
eller  „hvorfor"  kunde  Job  svare  saaledes.  Vi  kan  ikke  be- 
svare det,  vi  staar  uforstaaende  og  maa  nøjes  med  at  sige 
med  Profeten  Esajas  55:8-9.  „Thi  mine  Tanker  er  ej  eders, 
og  eders  Veje  er  ej  mine",  lyder  det  fra  Herren,  nej,  som 
Himlen  er  højere  end  Jorden,  er  mine  Veje  højere  end 
eders  og  mine  Tanker  højere  end  eders.  Eller  som  Paulus 
siger  i  Rom.  8:21.  „Men  vi  vide,  at  alle  Ting  samvirke  til 
gode  for  dem,  som  elske  Gud".  Men  der  er  stadigvæk  et 
„Hvorfor",  som  beskæftiger  mine  Tanker.  „Hvorfor  mødes 
vi  Søndag  efter  Søndag  i  Guds  Hus?"  For  at  lære  mere 
om  de  Ting,  som  hører  Guds  Rige  til,  for  at  fuldkommen- 
gøre os  og  blive  bedre  Mennesker",  vil  du  svare  mig,  og 
det  er  rigtigt.  Men  en  af  vore  Trosartikler  siger  os:  „Vi 
tror,  at  vi  bør  være  ærlige,  sanddru,  kyske,  velgørende, 
dydige,    oprigtige    og  gøre  godt  mod   alle.   —   Vi  tragter 


efter  alt,  hvad  der  er  dydigt,  elskværdigt,  prisværdigt  og 
godt".  Det  lyder  meget  pænt  og  tiltalende;  men  nu  kommer 
det  store  Spørgsmaal:  „Hvorfor  egentlig?"  hvorfor  lever 
vi  ikke  i  Overensstemmelse  med  denne  Trosartikel?  Er  det 
for  svært  for  os?  Er  det  for  meget  at  forlange  af  os?  Jeg 
hører  undertiden  Rygter  om  baade  det  ene  og  det  andet, 
og  det  bedrøver  mig,  naar  jeg  faar  at  vide,  at  en  Søster 
eller  en  Broder  siger:  „Har  du  hørt  dette  eller  hint  om 
denne  Broder  eller  Søster."  Hvad  hjælper  det,  at  nogen 
gaar  rundt  og  hvisker  i  Krogene,  Ord,  der  kan  saare  vor 
Næste,  ja,  Ting,  som  ikke  engang  er  helt  i  Overensstem- 
melse med  Sandheden,  til  hvad  Gavn  tjener  dette?  Er  det 
i  Harmoni  med  vor  Trosartikel,  som  siger,  at  vi  bør  være 
oprigtige  og  gøre  godt  imod  alle?  Er  det  Maaden,  hvorpaa 
vi  opnaar  Frelse  i  vor  Faders  Rige?  Nej,  og  atter  nej. 
Lad  os  engang  se,  hvad  Bibelen  lærer  os.  Jeg  læser  op 
af  den  15.  Salme  1.-3.  Vers.  „Herre,  hvo  kan  gæste  dit 
Telt,  hvo  kan  bo  paa  det  hellige  Bjerg.  Den,  som  vandre 
fuldkommen  og  øver  Ret,  taler  Sandhed  af  sit  Hjerte,  ikke 
bagtaler  med  sin  Tunge,  ikke  volder  sin  Næste  ondt  og 
ej  bringer  Skam  over  sin  Ven".  Søskende  skulde  vi  høre 
noget  ondt  om  denne  eller  hin  „hvorfor"  saa  lytte  til  det  og 
blive  indblandet  i  Sladder.  Staar  det  til  os  at  være  Dom- 
mere? Har  vi  ikke  hver  især  nok  med  vort  eget?  „Hvorfor" 
ser  du  Splinten  i  din  Brodres  Øje;  men  Bjælken  i  dit  eget, 
bliver  du  ikke  var?"  Laaner  vi  Øre  til  Sladder  og  bringer 
det  videre,  staar  vi  i  Fare  for  at  være  uden  den  Hellig- 
aands  Vejledning.  Den  Helligaand  bedrøves  og  trækker 
sig  tilbage.  Jeg  vil  fortælle  en  lille  Historie.  Den  handler 
om  en  lille  Dreng,  som  vi  kalder  Fritz.  En  Dag  kommer 
Fritz  hæsblæsende  og  forpustet  hjem  fra  Skole.  Næppe  er 
han  kommet  ind  ad  Døren,  førend  han  udbryder:  „Mor,  Mor, 
kunde  du  tænke  dig  det  om  Bagerens  Karl?  Nu  skal  du 
bare  høre";  men  straks  afbryder  Moderen  ham  og  siger: 
„Vent  et  Øjeblik,  har  du  ladet  det  gaa  igennem  Sien,  som 
du  har  set  og  vil  fortælle  mig?"  Fritz  ser  forbavset  paa 
sin  Moder  og  spørger:  „Hvad  mener  du,  Mor",  og  hun 
forklarer  nu  sin  Dreng  om  tre  Sier.  „Den  første  hedder 
Sandhed.  Er  det  sandt  dette  om  Karl?"  Drengen  staar  for- 


legen.  „Det  ved  jeg  ikke,  Mor;  men  Paul  har  sagt,  at  Hans 
har  fortalt,  at  Karl  — ".  Mor  afbryder  igen.  „Det  ser  ud  til 
at  have  været  langt  omkring.  Hvem  ved,  hvor  meget  der 
er  tilføjet.  Altsaa  er  vi  ikke  sikre  paa  Sandheden  deraf. 
Den  anden  Si  hedder  Godhed.  Er  det  noget  godt  om  Karl?" 
„Nej,  Mor,  det  ved  jeg  bestemt,  at  det  ikke  er.  Det  er 
endda  noget  slemt".  Naa,  siger  Fritz's  Mor,  lad  os  tage 
den  tredie  Si  med  det  samme.  Den  hedder:  Nødvendighed. 
Er  det  nødvendigt,  at  fortælle  det  videre?"  „Nej  Mor". 
„Naa  min  Dreng,  naar  det  ikke  er  nødvendigt  og  ikke  er 
noget  godt  og  maaske  ikke  engang  sandt,  saa  lad  det  ligge". 
Jeg  spørger  mig  selv,  og  I,  mine  Søskende,  kunde  vi 
voksne  ikke  undertiden  have  god  Brug  for  en  Si.  Mange 
bitre  Følelser  er  opstaaet,  fordi  vi  ikke  var  som  denne 
Mor.  Lad  os,  inden  vi  fortæller  noget  ondt,  først  spørge 
os  selv:  „Er  det  noget  sandt,  er  det  noget  godt,  er  det 
nødvendigt  at  fortælle  det?"  Hvis  ikke,  „hvorfor"  saa  sige 
det?  Vi  er  allesammen  Søstre  og  Brødre,  og  i  Guds  store 
Plan  er  det  bestemt,  at  vi  skal  leve  sammen.  „Hvorfor" 
saa  gøre  det  svært  og  tungt  for  hverandre?  Vi  ved,  at 
ethvert  Menneske  bevidst  gør  Indvirkning  paa  et  andet 
Menneske,  og  at  det  er  muligt  at  overføre  baade  godt  og 
ondt  til  den  anden.  Altsaa,  om  vi  hører  noget  ufordelag- 
tigt om  en  af  vore  Søskende,  spørg  da  dig  selv:  „Er  det 
sandt?"  Hvis  ikke,  „hvorfor"  saa  fortælle  det?  Der  er  et 
Ordsprog,  som  siger:  „Sig  ikke  alt,  hvad  du  ved;  men  vid 
altid,  hvad  du  siger".  Ved  du  kære  Søster  og  Broder  altid, 
hvad  siger,  naar  du  taler  ondt  eller  daarligt  om  din  Næste 
i  andres  Paahør?  Hvor  mange  Gange  har  vi  ikke  sunget 
den  dejlige,  inspirerende  Salme: 

Du,  som  dadler  og  fordømmer 
Fejl  du  hos  din  Broder  ser. 
Spørg  dig  selv,  om  det  sig  sømmer 
En,  som  selv  saa  skrøb'lig  er. 

Mod  din  Næste,  da  vær  ærlig, 
Ej  i  Hast  ham  døm  igen. 
Den  mod  hvem  du  var  ukærlig, 
Ofte  blev  din  bedste  Ven. 

Lad  os  altid  forsøge  at  gøre  godt  imod  vor  Næste,  og 
i  Stedet  for  at  lytte  til  det  onde  søge  at  finde  det  gode 
frem  og  paa  den  Maade  vinde  Venner  i  Stedet  for  Fjen- 
der. Lad  os  alle  som  en  Enhed  staa  fast,  holde  fast  ved 
Evangeliet.  Lad  os  hjælpe  hverandre  fremad  i  disse  svære 
Tider.  Lad  os  ikke  misbruge  den  frie  Vilje;  men  lad  os 
tjene  hverandre,  lad  os  igennem  vore  Gerninger  bevise  vor 
Trofasthed  mod  vor  Kirke. 


BERIG  DIT  LIV. 


Min  Hensigt  med  at  skrive  disse  faa  Ord  er  at  tilskynde 
enhver  til  at  udrette  saa  meget  som  muligt  i  den  korte 
Tid,  vi  lever  her  paa  Jorden,  hjælpe  sin  Næste,  idet  vi 
glemmer  os  selv.  Vi  har  maaske  ofte  Viljen  til  at  hjælpe 
vor  Næste;  men  gør  vi  det,  naar  det  kræves  af  os? 
Skynder  vi  os  at  hjælpe,  naar  der  kaldes  paa  os?  Opsæt- 
ter vi  det  ikke  gerne  med  de  Ord  eller  den  Tanke:  „Aa, 
det  kan  vist  godt  vente  til  i  Morgen",  eller  skyder  vi  helt 
Tanken  til  Side  og  vender  tilbage  til  vor  Selvoptagethed. 
Vilde  hver  af  os  efter  Evne  men  af  allerhøjeste  Vilje  søge 
at  hjælpe,  vilde  vi  i  høj  Grad  berige  vort  eget  Liv.  En- 
hver af  os  er  i  Stand  til  at  hjælpe;  men  mærkeligt  nok  er 
det  sjældent  dem  med  de  store  Midler  i  Hænde,  der  er 
hurtigst,  ivrigst  og  mest  forstaaende,  naar  Næsten  kalder. 
Den,  der  selv  har  kendt  Nødens  og  Smertens  Time,  har 
som  Regel  et  mere  aabent  Hjerte,  en  mere  hurtig  Haand. 
Altsaa,  vi  kan  alle  være  med,  og  lad  os  være  det.  Lad 
Budet,  „at  elske  Gud  af  vort  ganske  Hjerte,  Sjæl,  Sind  og 
Styrke  og  vor  Næste  som  os  selv",  ikke  blot  være  tomme 
Ord,  men  lad  os  gøre  det  i  Gerning  og  vise  enhver,  at 
vi  er  Sidste  Dages  Hellige,  saa  vil  vort  Liv  blive  rigt. 

Frederikke  Schou. 


En  Hilsen  fra  Præsidentskabet  i  Aalborg. 


Søskende  og  Venner  i  Aalborg,  Brønderslev  og  Hjør- 
ring, modtag  Ønsket  om  alt  godt  for  Dem  i  det  nye  Aar, 
maa  det  bringe  Dem  Fremgang  og  Lykke.  Tak  for  den 
Hjælp  vi  har  modtaget  af  jer,  vi  haaber,  den  fortsætter  i 
det  nye  Aar.  Vi  vil  alle  gerne  se  Kirken  som  det,  den  er, 
det  største  og  bedste  der  er,  derfor  i  det  kommende  Aar, 
vær  med  alle,  korn  til  Møderne,  vær  med  til  at  gøre  dem 
interessante.  Maa  Gud  velsigne  jer  alle. 

Henry  Løjborg. 

Maa  Gud  velsigne  og  bevare  os  i  det  kommende  Aar, 
saa  vi  under  alle  Livets  Omstændigheder  maatte  nyde 
fuldkommen  Ro  og  Tilfredshed.  Jeg  sender  alle  Søskende 
og  Venner  i  Aalborg  Gren  Ønsket  om  et  godt  og  velsig- 
nelsesrigt  Nytaar.  Tak  for  det  gamle. 

Sardus  Sørensen. 

Gud  er  den  samme  i  Gaar  og  i  Dag  og  til  evig  Tid. 
Begynd  det  nye  Aar  med  større  Tro.  Efterlev  Evangeliet, 
og  I  vil  naa  de  største  Velsignelser. 

Arnold  Justus  Bukke. 

Saa  oprandt  da  det  nye  Aar, 
min  Hilsen  vil  jeg  bringe 
til  alle,  som  saa  trofast  staar, 
skal  Nytaarsklokker  klinge. 
Ja  kunde  mine  Ønsker  naa 
til  alle  Jordens  Stammer, 
da  vilde  alle  godt  det  faa 
og  intet  ondt  dem  ramme. 
Med  Stjernen  i  det  nye  Aar 
min  bedste  Nytaarshilsen  gaar. 

Lauritz  Wagner. 

Bikubepigerne  i  Esbjerg  afholdt  en  stor  Fest  Tirsdag  der* 
5.  November.  Programmet  var  meget  interessant.  Fremhæves 
skal  bl.  a.  en  smuk  Prolog,  læst  af  Frk.  Emely  Hansen.  En 
Tale  »Hvilke  Maal  har  jeg  naaet«.  Et  Skuespil  »Uselvisk- 
hed«. Dette  Skuespil  viste  Forsamlingen,  at  det  er  bedre 
at  give  end  at  modtage.  Efter  Servering  af  Forfriskninger 
kom  den  mere  muntre  Del  af  Programmet  Forskellige 
Sketch  og  en  Dans  »Degnens  Vise«,  som  gjorde  stor  Lykke. 
Ved  denne  Fest  havde  »Bierne«  samlet  104  Søskende  og  Ven- 
ner, som  alle,  efter  alt  at  dømme,  morede  sig  godt. 

Vi  ønsker  at  takke  vore  unge  Piger  for  deres  gode  Ar- 
bejde. 

C.  M.  L. 


Vi  Bikubepiger,  er  glade  Piger 

ej  vi  spilder  vor  Tid. 

Det  er  ikke  bare,  hvad  vi  siger 

men  vi  arbejder  med  Flid. 

Viser  i  al  vor  Færden, 

at  vi  vil  naa  frem. 

Sprede  Lys  og  Glæde  her  i  Verden, 

samle  Honningen  hjem. 

Ældste  Hans  Mikkelsen- 

Nyt  fra  Ungdomsforeningen  i  København 


Ungdomsforeningen  takker  » Stjernen «s  Læsere  for  den 
Velvilje,  De  har  vist  vort  Blad  i  den  Tid,  det  er  udkommet 
som  Tillæg  til  »Stjernen«  og  haaber,  at  De  stadig  vil  sikre 
Dem  et  Eksemplar  den  første  i  hver  Maaned,  selv  om  vi 
maa  tage  en  Pris  af  15   Øre  pr.  Nummer. 

Sagen  er  den,  at  Bladet  fra  og  med  Januar  1941  er  ud- 
videt til  et  større  Format  og  dermed  fiere  Artikler  og  Ny- 
heder, og  da  Papir  og  Tryksager  er  steget  i  Pris,  som  alt 
andet,  kan  vi  ikke  mere  gratis  lade  det  følge  med  »Stjernen« 

Men  naar  De  har  læst  vort  første  store  Nummer,  som 
udkommer  Nytaarsaften,  vil  De  blive  fast  Abonnent  paa 
Bladet,  og  det  vilde  glæde  os,  om  De  vilde  vise  det  til 
Venner  og  Bekendte,  saa  at  ogsaa  disse  kunde  faa  den 
samme  Glæde,  som  De  har  faaet,  ved  at  læse  Københavns 
Ungdomsforenings  lokale  Blad. 

Glædeligt  Nytaar  til  alle  vore  Søskende  og  Venner. 

Lokal  Bestyrelsen 
København 


Julehilsen  fra  fflmerika. 

PKissionspræ sidenten  modtog  for  nogle  faa  Qage  siden 
et  JCuftpostbrev  fra  Søster  Sliza  ^Petersen,  hvori  hun  sen- 
der en  fjfule=  og  SYytaarshilsen  til  alle  danske  Søskende 
fra  sig  selv  og     Ø"amilie. 

Fra  Missionsmarken. 


Qaab'  i  Ssbjerg  Søndag  d.  8.  Qec. 

Følgende  blev  indlemmet  i  Jesu  Kristi  Kirke.  Else  Enevoldsen,  døbt 
af  Ældste  Thorvald  Christiansen.  Haandspaalæggelse  ved  Ældste  Ej- 
ner Nielsen,  Arnold  Claudi  Nielsen,  døbt  af  Ældste  Peter  Olsen.  Haands- 
paalæggelse ved  Ældste  C.  Marius  Løvendahl.  Hjalmar  Christensen,  døbt 
af  Ældste  Kristian  Christiansen.  Haandspaalæggelse  ved  Ældste  Villiam 
Pedersen.  Vi  byder  denne  Søster  og  begge  Brødre  velkommen  i 
Kirken.  Maa  Gud  velsigne  dem.  C.  M.  L. 

dødsfald  i  Jlalbotg. 

Mandag  den  25.  November  1940  havde  Broder  og  Søster  Severinus 
Valdemar  Nielsen  den  store  Sorg  at  miste  deres  1  */.,  Aars  gamle  Søa 
Henning  Peter  Nielsen.  Henning  døde  af  Difteritis. 

Vore  Tanker  gaar  til  de  efterladte,  og  vi  beder  Herren  velsigne 
og  trøste  dem. 


Husk  Fornyelsen  af  Deres 
Aarsabonnement. 

Pris  kun  Kr.  2,75.  —  Vær  Missionær  for  Kirken.  Qør  De- 
res Venner  bekendte  med  dette  Organ  og  faa  dem  til  at 
abonnere  paa  det. 

